Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 130/15/2201	Dunajská Streda, 19.2.2015
EEČ : 2-16-43-2015

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 2 písmeno a Trestného zákona číslo 140/1961 Zbierky zákonov v znení zákona číslo 399/2000 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
v spoločnosti XXXXX dňa XXXXX okolo XXXXX hod. v obci XXXXX, okres Dunajská Streda, po predchádzajúcej vzájomnej dohode, spoločným konaním vnikli na dvor rodinného domu č. 13 XXXXX XXXXX tým spôsobom, že preskočili oplotenie dvora, následne  so sebou prinesenou sekerou viackrát udreli do zadných vchodových dverí domu následkom čoho sa sklenená výplň dverí rozbila, pričom vo svojom konaní boli vyrušený neznámou osobou a preto  z miesta ušli,   

pretože trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel. 

Odôvodnenie:
Uznesením vyšetrovateľ PZ Okresného riaditeľstva PZ Dunajská Streda  (ďalej len „vyšetrovateľ“) č. XXXXX zo dňa 20.9.2001 bolo podľa § 160 ods. 1 Tr. por. začaté trestné stíhanie a následne uznesením vyšetrovateľa tej istej spisovej značky zo dňa 20.9.2001 bolo podľa § 163 ods. 1 Tr. por. vznesené obvinenie XXXXX za pokus podľa § 8 ods. 1 Tr. zák. k trestnému činu krádeže  podľa  § 247 ods. 2 písm. a) Tr. zák. účinného do 31.12.2005 a iné, ktorý sa mal stať na tom skutkovom základe, ako je uvedené vo výrokovej časti tohto uznesenia.

Vykonaným dokazovaním bolo v dostatočnej miere preukázané, že obvinený XXXXX sa dopustil konania, pre ktoré mu bolo vznesené obvinenie. Ku skutku sa doznal a je usvedčovaný takisto výpoveďou obv. XXXXX a listinnými dôkazmi. 
Toto jeho konanie naplnilo znaky pokusu podľa § 8 ods. 1 Tr. zák. k trestnému činu krádeže  podľa  § 247 ods. 2 písm. a) Tr. zák. účinného do 31.12.2005 a trestného činu porušovania domovej slobody podľa § 238 ods. 1, ods. 2 Tr. zák. 
          
          Okresný súd Dunajská Streda rozsudkom č. XXXXX dňa 26.11.2012 vyhlásil XXXXX, nar. XXXXX v XXXXX za mŕtveho, rozsudok nadobudol právoplatnosť dňa 28.12.2012. Za deň jeho smrti bol určený dátum 28.6.2011.      
	
Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por. 

Podľa § 9 ods. 1 písm. d) Tr. por.  trestné stíhanie nemožno začať a ak už bolo začaté, nemožno v ňom pokračovať a musí byť zastavené, proti tomu, kto zomrel, alebo bol vyhlásený za mŕtveho.  

	S poukazom na vyššie uvedené dôvody bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 dní  od jeho doručenia na Krajskú prokuratúru v Trnave cestou označenej prokuratúry. Sťažnosť má odkladný účinok.  

JUDr. Marián Zvoda
prokurátor